b'\n_START_ARTICLE_\nBrad Wing\n_START_PARAGRAPH_\nBradley T. \xe2\x80\x9dBrad\xe2\x80\x9d Wing (s. 27. tammikuuta 1991 Melbourne) on australialainen amerikkalaisen jalkapallon pelaaja, pelipaikaltaan lentopotkun potkaisija. H\xc3\xa4n on edustanut urallaan NFL-liigassa Pittsburgh Steelersi\xc3\xa4 ja New York Giantsia. _NEWLINE_Wing pelasi ennen ammattilaisuraansa yliopistojalkapalloa Louisianan osavaltionyliopiston joukkueessa.\n_START_SECTION_\nUra\n_START_PARAGRAPH_\nAustralialaisessa jalkapallossa uransa aloittanut Wing muutti Yhdysvaltoihin vuonna 2009, viimeiseksi lukiovuodekseen. Uudessa kotimaassaan h\xc3\xa4n aloitti my\xc3\xb6s amerikkalaisen jalkapallon, ja erinomaisen kauden j\xc3\xa4lkeen Louisianan osavaltionyliopisto oli valmis ottamaan Wingin joukkueeseensa._NEWLINE_Wingin yliopistoura Baton Rougessa kesti kolme kautta, jonka j\xc3\xa4lkeen h\xc3\xa4n ilmoittautui vuoden 2013 NFL:n varaustilaisuuteen. Kent\xc3\xa4n ulkopuolisten ongelmien vuoksi yksik\xc3\xa4\xc3\xa4n joukkue ei valinnut h\xc3\xa4nt\xc3\xa4, mutta tilaisuuden j\xc3\xa4lkeen Philadelphia Eagles teki Wingin kanssa sopimuksen. Wing ei pelannut Eaglesissa otteluakaan, mutta teki my\xc3\xb6hemmin Pittsburgh Steelersin kanssa sopimuksen._NEWLINE_Pittsburghista Wing siirtyi ennen kauden 2015 alkua pelaajakaupassa New York Giantsin organisaatioon. Wing vapautettiin sopimuksestaan heikon kauden 2018 j\xc3\xa4lkeen.\n_START_SECTION_\nMuuta\n_START_PARAGRAPH_\nWingin is\xc3\xa4 David Wing oli my\xc3\xb6s entinen australialaisen sek\xc3\xa4 amerikkalaisen jalkapallon pelaaja.'